|  |  |  |
| --- | --- | --- |
| Կազմված է \_\_\_\_\_\_\_\_\_\_\_\_ թ.. |  | Տպագրված է ընդամենը 3 (երեք) օրինակ |
| Բաղկացած է 13 թերթից |  | Օրինակ N  |

|  |
| --- |
| **ՀԱՍՏԱՏՎԱԾ Է** **«ԱՐԵՆԻ» ՀԱՄԱՅՆՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ**հիմնադրելու մասին ՀՀ Վայոց ձորի մարզի Արենի համայնքի ղեկավարի \_\_\_\_\_\_\_\_\_\_\_\_\_\_\_\_ թ.-ի. N \_\_\_\_ որոշմամբՀՀ Վայոց ձորի մարզի Արենի համայնքիղեկավար` \_\_\_\_\_\_\_\_\_\_\_ Հուսիկ Սահակյան Կ.Տ. |

|  |
| --- |
| **ԳՐԱՆՑՎԱԾ Է****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԿՈՂՄԻՑ** «\_\_\_»\_\_\_\_\_\_\_\_\_2023թ.Գրանցման թիվՎկայականՀՎՀՀՊետական ռեգիստրի ղեկավար`\_\_\_\_\_\_\_\_\_\_\_\_\_\_\_\_\_\_\_\_\_\_\_Կ.Տ. |

**«ԱՐԵՆԻ» ՀԱՄԱՅՆՔԱՅԻՆ ԶԱՐԳԱՑՄԱՆ**

**ՀԻՄՆԱԴՐԱՄ**

**/ԿԱՆՈՆԱԴՐՈՒԹՅՈՒՆ/**

Արենի 2024 թ.

1. **ԸՆԴՀԱՆՈՒՐ ԴՐՈՒՅԹՆԵՐ**
	1. «Արենի» համայնքային զարգացման հիմնադրամը (այսուհետ` Հիմնադրամ) հիմնադրի կամավոր գույքային վճարների հիման վրա ստեղծված և անդամություն չունեցող ոչ առևտրային կազմակերպություն է, որը հետապնդում է սոցիալական, բարեգործական, մշակութային, կրթական, գիտական, առողջապահական, բնապահպանական և այլ հանրօգուտ նպատակներ: Այն գործում է Հայաստանի Հանրապետության քաղաքացիական օրենսգրքի (այսուհետ` օրենսգիրք), «Հիմնադրամների մասին» Հայաստանի Հանրապետության օրենքի (այսուհետ` օրենք), «Բարեգործության մասին» Հայաստանի Հանրապետության օրենքի, Հայաստանի Հանրապետության Միջազգային պայմանագրերի, սույն կանոնադրության և այլ իրավական ակտերի համաձայն:
	2. Հիմնադրամի անվանումն է`
* **հայերեն լրիվ` «ԱՐԵՆԻ» ՀԱՄԱՅՆՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ**
* **հայերեն կրճատ` ՀՀԶՀ**
* **ռուսերեն լրիվ` ФОНД ОБЩЕСТВЕННОГО РАЗВИТИЯ «АРЕНИ»**
* **ռուսերեն կրճատ` ФОРЗ**
* **անգլերեն լրիվ` "ARENI" COMMUNITY DEVELOPMENT FUND**
* **անգլերեն կրճատ` UCDF**
	1. Հիմնադրամի գտնվելու վայրը`

3604, ՀՀ Վայոց ձորի մարզ, Արենի համայնքի, բն. Արենի, 15 փողոց, թիվ 3

Էլեկտրոնային փոստ` umbrellafund@gmail.com

* 1. Հիմնադրամի հիմնադիրն է`ՀՀ Վայոց ձորի մարզի Արենի համայնքը:
	2. Հիմնադրամի շահառուներն են`
* ՀՀ Վայոց ձորի մարզի Արենիի համայնքապետարանը
* ՀՀ Վայոց ձորի մարզի Արենի համայնքը, համայնքի բնակիչները.
* ՀՀ Վայոց ձորի մարզի Արենի համայնքի համայնքային ոչ առևտրային կազմակերպությունները:
	1. Հիմնադիրը պատասխանատվություն չի կրում իր ստեղծած հիմնադրամի պարտավորությունների համար, իսկ Հիմնադրամը պատասխանատվություն չի կրում իր հիմնադրի պարտավորությունների համար:
	2. Յուրաքանչյուր տարի հաշվետու տարվան հաջորդող մարտի 25-ից ոչ ուշ հիմնադրամն հրապարակում է հաշվետվություն իր գործունեության մասին:
	3. Հիմնադրամն իրավաբանական անձ է և ստեղծված է համարվում օրենքով սահմանված կարգով պետական գրանցման պահից: Հիմնադրամը կարող է ունենալ խորհրդանիշ, իր անվանումը պարունակող կնիք (հայերեն, ռուսերեն և անգլերեն գրառումներով), դրոշմներ և ձևաթղթեր: Հիմնադրամն իրավունք ունի օրենքով սահմանված կարգով բացել բանկային հաշիվներ Հայաստանի Հանրապետության և օտարերկրյա պետությունների բանկերում՝ Հայաստանի Հանրապետության դրամով և (կամ) արտարժույթով:
	4. Հիմնադրամն ինքնուրույն է որոշում իր գործունեության ռազմավարական ծրագրերը:
	5. Հիմնադրամը՝ որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
	6. Հիմնադրամը իր կանոնադրությանը համապատասխան, սեփականատիրոջ իրավունքով իրականացնում է իր ունեցվածքի տնօրինումը, օգտագործումը և տիրապետումը:
	7. Հիմնադրամը Հայաստանի Հանրապետությունում և նրանից դուրս կարող է ստեղծել առանձնացված ստորաբաժանումներ (մասնաճյուղեր,  ներկայացուցչություններ) և հիմնարկներ, որոնք գործում են հիմնադրամի անունից հիմնադրամի հոգաբարձուների խորհրդի կողմից հաստատված կանոնադրություններին համապատասխան:
	8. Հիմնադրամն ունի օրենքով չարգելված բոլոր եղանակներով իր քաղաքացիական իրավունքների ինքնապաշտպանության իրավունք:
	9. Օրենքով և իրավական այլ ակտերով սահմանված կարգով հիմնադրամը վարում է հաշվապահական հաշվառում և ներկայացնում է ֆինանսական ու վիճակագրական հաշվետվություն:
1. **ՀԻՄՆԱԴՐԱՄԻ ԳՈՐԾՈՒՆԵՈՒԹՅԱՆ ՆՊԱՏԱԿՆԵՐԸ,**

**ԽՆԴԻՐՆԵՐԸ, ՈԼՈՐՏՆԵՐՆ ՈՒ ՏԵՍԱԿՆԵՐԸ**

* 1. Հիմնադրամի նպատակներն են`

Աջակցել ՀՀ Վայոց ձորի մարզի Արենի համայնքի համայնքում`

1. Զբոսաշրջության զարգացման միասնական հայեցակարգի ձևավորմանը
2. Բրենդի ձևավորմանն աջակցմանն ու առաջխաղացմանը
3. Զբոսաշրջային նոր արտադրանքների ստեղծմանը
4. Ավանդական երգերի, պարերի, խաղերի, ուտեստների և ազգային մշակույթի այլ տարրերի բացահայտմանը, վերամշակմանը և հանրահռչակմանը
5. Կրթական, մշակութային և մարզական ծրագրերի իրականացմանը
6. Սոցիալ-տնտեսական, տրանսպորտային և զբոսաշրջային ենթակառուցվածքների զարգացմանը
7. Բնապահպանական վիճակի բարելավմանը
8. Համայնքային ոչ առևտրային կազմակերպությունների նյութատեխնիկական, կոմունալ-կենցաղային և շենքային պայմանների բարելավմանը
9. Արենի-Արցախ-Սփյուռք կապերի ամրապնդմանը, համատեղ ծրագրերի մշակմանն ու իրականացմանը
10. Միջհամայնքային և ներհամայնքային ճանապարհների վերանորոգման ու շահագործման աշխատանքներին աջակցմանը
	1. Հիմնադրամի խնդիրներն են`
11. ֆինանսական, նյութական և այլ միջոցների ներգրավումը և կուտակումը հիմնադրամի կանոնադրական նպատակների իրականացման համար.
12. համագործակցությունը պետական և համայնքային կառավարման մարմինների, պետական, համայնքային, միջազգային և օտարերկրյա կազմակերպությունների, հասարակության և գործարար հանրույթի, օտարերկրյա քաղաքացիների հետ, նրանց հնարավորությունների համախմբումը, հիմնադրամի կանոնադրական նպատակի իրականացման համար.
13. հիմնադրամի կանոնադրական նպատակներին համապատասխան և կանոնադրությամբ սահմանված ոլորտներում ծրագրերի մշակումը և իրականացումը.
14. մասնակցությունը պետական, համայնքային և այլ ծրագրերին, հիմնադրամի կանոնադրական նպատակին համապատասխանող և կանոնադրությամբ սահմանված ոլորտներում.
15. բարեգործական ձեռնարկների և այլ միջոցառումների կազմակերպումը ու անցկացումը.
16. ՀՀ Վայոց ձորի մարզի Արենի համայնքի արդիական խնդիրների լուծման և համայնքի զարգացման նպատակ հետապնդող նախաձեռնությունների խթանումը, դրանց ֆինանսական, տեղեկատվա-մեթոդական աջակցության ցուցաբերումը.
17. աջակցությունը ՀՀ Վայոց ձորի մարզի Արենի համայնքի պատմության, մշակույթի, տնտեսության և ներդրումային գրավչության վերաբերյալ տեղեկատվության տարածմանը.
18. ՀՀ Վայոց ձորի մարզի Արենի համայնքի երիտասարդներին և ուսանողներին իրենց հմտություններն ու կարողությունները զարգացնելուն օժանդակումը.
19. հիմնադրամի գործունեության մասին տեղեկատվության տարածումը:
	1. Հիմնադրամն անձամբ իրականացնում է ձեռնարկատիրական գործունեություն և իրավունք ունի զբաղվել միայն սույն կանոնադրությամբ նախատեսված ձեռնարկատիրական գործունեության տեսակներով: Ձեռնարկատիրական գործունեության տեսակներն են`
20. էթնիկ, տեղական նշանակության սեղանի և այլ խաղերի պատրասոտւմ և փաթեթավորում
21. ավտոբուսներով և միկրոավտոբուսներով ներհամայնքային ուղևորափոխադրումներ.
22. զբոսաշրջային գործակալությունների գործունեություն.
23. զբոսաշրջության ոլորտի այլ ծառայություններ.
24. տեղական ավանդույթների, խոհանոցային, երաժշտական, պարային և այլ հարստությունների մասին թռուցիկների, տեղեկատվական այլ թեթիկների, շտեմարանների տպագրում, լուսանկարահանում և տեսանկարահանում
25. գրքերի, թերթերի, ամսագրերի և այլ պարբերականների հրատարակություն:

Հիմնադրամը կարող է իրականացնել օրենքով չարգելված, իր կանոնադրությամբ նախատեսված ցանկացած ձեռնարկատիրական գործունեություն: Հիմնադրամը կարող է ձեռնարկատիրական գործունեություն իրականացնել միայն այն դեպքերում, երբ դա ծառայում է այն նպատակների իրականացմանը, որոնց համար նա ստեղծվել է և համապատասխանում է այդ նպատակներին:

Օրենքով սահմանված գործունեության առանձին տեսակներով հմինադրամը կարող է զբաղվել միայն հատուկ թույլտվության (լիցենզիայի) առկայության դեպքում` թույլտվություն ստանալու պահից կամ նրանում նշված ժամկետում: Եթե թույլտվության հատկացման պայմաններում նախատեսված է, որ հիմնադրամը բացի լիցենզավորվող գործունեությունից այլ գործունեությամբ զբաղվել չի կարող, կամ սահմանափակումներ են դրվում գործունեության առանձին տեսակներով զբաղվելու վրա, ապա հիմնադրամը թույլտվության գործողության ժամկետում իրավունք չունի զբաղվել այլ գործունեությամբ, բացառությամբ թույլտվությամբ նախատեսվածների կամ այն գործունեություններով, որոնց մասին նշված է թույլտվության մեջ:

* 1. Իր առջև դրված նպատակների արդյունավետ կատարումն ապահովելու համար հիմնադրամը`
1. համագործակցում է համանման այլ կազմակերպությունների հետ, այդ թվում օտարերկրյա.
2. համագործակցում է պետական և հասարական կազմակերպությունների հետ:
	1. Հիմնադրամի գործունեության ոլորտներն են`
3. զբոսաշրջություն
4. համայնքային տնտեսություն, համայնքի սոցիալական և տրանսպորտային ենթակառուցվածքներ.
5. բնապահպանություն, շրջակա միջավայրի և մշակութային հուշարձանների պահպանում ու բարեկարգում.
6. կրթական և գիտական նախաձեռնությունների խթանում:
	1. Հիմնադրամի գործունեության ուղղությունների առաջնահերթությունը և ծրագրերի առարկան որոշվում է հիմնադրամի հոգաբարձուների խորհրդի կողմից:
	2. Ծրագիրը հիմնադրամի կանոնադրական նպատակներին համապատասխան խնդիրների լուծմանն ուղղված միջոցառումների նկարագրությունն է, որը հաստատվում է հիմնադրամի հոգաբարձուների խորհրդի կողմից:
	3. Ծրագրում ներկայացվում են ծրագրի նպատակները, նախատեսվող միջոցառումները, ծրագրի իրականացման փուլերը և ժամկետները, կատարողները և շահառուները: Ծրագիրը ներառում է նաև կանխատեսվող մուտքերի և ծախսերի նախահաշիվը:
7. **ՀԻՄՆԱԴՐԱՄԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**
	1. Հիմնադրամն իր կանոնադրության նպատակներին համապատասխան իրավունք ունի՝
8. անարգել տարածել տեղեկություններ իր գործունեության մասին.
9. հիմնադրել մամուլի և զանգվածային լրատվության այլ միջոցներ.
10. պետական և տեղական ինքնակառավարման մարմիններից օրենքով սահմանված կարգով ստանալ տեղեկություններ, որոնք անհրաժեշտ են իր կանոնադրական նպատակներն իրականացնելու համար.
11. ստեղծել առանձնացված ստորաբաժանումներ (մասնաճյուղեր,  ներկայացուցչություններ) և հիմնարկներ.
12. ստեղծել տնտեսական ընկերություններ կամ լինել նրանց մասնակից.
13. հիմնադրամի կանոնադրության մեջ կատարել փոփոխություններ.
14. վերակազմակերպվել.
15. իրականացնել օրենքով չարգելված այլ գործունեություն:
	1. Հիմնադրամը, Հայաստանի Հանրապետության օրենսդրությանը և իր կանոնադրությանը համապատասխան, կարող է անդամակցել միջազգային և օտարերկրյա ոչ պետական կազմակերպություններին:
	2. Հիմնադրամը պարտավոր է՝
16. գործել Հայաստանի Հանրապետության Սահմանադրությանը, օրենքին և այլ օրենքներին ու իրավական ակտերին, ինչպես նաև սույն կանոնադրությանը համապատասխան.
17. օրենքով սահմանված կարգով վարել գործավարություն և հաշվապահական հաշվառում.
18. օրենքով նախատեսված դեպքերում և կարգով տեղեկատվություն ու հաշվետվություններ ներկայացնել պետական մարմիններ:
19. **ՀԻՄՆԱԴՐԱՄԻ ՄԱՐՄԻՆՆԵՐԸ**
	1. Հիմնադրամի մարմիններն են՝
20. հոգաբարձուների խորհուրդը (այսուհետ` Խորհուրդ).
21. գործադիր տնօրենը (այսուհետ` Տնօրեն):
	1. Հիմնադրամի կառավարման բարձրագույն և հսկողություն իրականացնող մարմինը հիմնադրամի հոգաբարձուների խորհուրդն է: Խորհուրդը բաղկացած է 6 (վեց) անդամից: Խորհրդի անդամները չեն կարող լինել հիմնադրամի այլ մարմնի անդամ: Խորհրդի` առաջին կազմի, որը ձևավորվում է սույն կանոնադրության 4.3 կետով սահմանված կարգով, անդամների լիազորություններն սկսվում են հիմնադրամի պետական գրանցումից հետո՝ եռամսյա ժամկետը լրանալու հաջորդ օրվանից, իսկ եթե նշանակվել են Խորհրդի բոլոր անդամները, ապա դրա հաջորդ օրվանից: Հետագայում Խորհուրդը ձևավորվում կամ համալրվում է սույն կանոնադրության 4.3 կետով սահմանված կարգով:

Խորհրդի անդամներն իրենց պարտականությունները կատարում են առանց վարձատրության՝ հասարակական հիմունքներով: Խորհրդի անդամների համար կարող է սահմանվել փոխհատուցում նրանց այն ծախսերի համար, որոնք կապված են Խորհրդի անդամի պարտականությունների կատարման հետ: Փոխհատուցման վճարման կարգը սահմանում է Խորհուրդը:

* 1. Խորհրդի կազմավորման կարգը:
1. Խորհրդի թվով 2 (երկու) անդամները նշանակվում են ի պաշտոնե` ՀՀ Վայոձ ձորի մարզի Արենի համայնքի ղեկավարը և համայնքի ղեկավարի առաջին տեղակալը: Խորհրդի այս անդամների լիազորությունների ժամկետը չի սահմանափակվում, ընդ որում, խորհրդի նախագահը ի պաշտոնե Արենի համայնքի ղեկավարն է:
2. Խորհրդի թվով 2 (երկու) անդամները ՀՀ Վայոց ձորի մարզի Արենի համայնքի ավագանու կազմից նշանակվում են հիմնադրի` ՀՀ Վայոց ձորի մարզի Արենի համայնքի ավագանու որոշմամբ` 3 (երեք) տարի ժամկետով:
3. Խորհրդի թվով 2 անդամներ էլ մրցութային կարգով ընտրվում են ՀՀ Վայոց ձորի մարզի Արենի համայնքի ավագանու կողմից համայնքի բնակիչներից ստացված դիմումների համաձայն, 3 (երեք) տար ժամկետով՝ ըստ հետևյալ համամասնության.

Ա) Արենի համայնքի բնակիչ, զբոսաշրջային գործունեությամբ զբաղվող անձ

Բ) Արենի համայնքի բնակիչ, քաղաքացիական հասարակության ներկայացուցիչ (կարող են հիմնադրամները, ՀԿ-ները, բնապահպանական, միջազգային և մի շարք այլ կառույցները ներկայացնել իրենց թեկնածուին)

* 1. Խորհրդի անդամներն իրավունք ունեն՝
1. առաջարկություններ ներկայացնել Խորհրդի նիստերի օրակարգի և քննարկվող հարցերի վերաբերյալ.
2. նախապատրաստել և Խորհրդի քննարկմանը ներկայացնելու հարցեր, առաջարկություններ և որոշումների նախագծեր.
3. ստանալ տեղեկություններ հիմնադրամի գործունեությանը վերաբերող ցանկացած հարցի վերաբերյալ.
4. ստանալ իր պարտականությունների կատարմամբ պայմանավորված ծախսերի փոխհատուցում:
	1. Խորհրդի անդամները պարտավոր են՝
5. մասնակցել Խորհրդի նիստերին.
6. իրենց պարտականությունների կատարման ընթացքում գործել` ելնելով հիմնադրամի շահերից:
	1. Խորհրդի անդամի լիազորությունը դադարում է՝
7. Խորհրդի նախագահին տրված գրավոր դիմումի հիման վրա.
8. նրա կողմից իր պարտականությունները պատշաճ չկատարելու դեպքում՝ Խորհրդի մնացած անդամների ձայների առնվազն 3/4-ով.
9. լիազորությունների ժամկետի ավարտման դեպքում.
10. եթե դադարել են Խորհրդի անդամների ընդհանուր թվի կեսի կամ կեսից ավելիի լիազորությունները.
11. դատարանի` օրինական ուժի մեջ մտած վճռով անգործունակ ճանաչվելու դեպքում.
12. նրան առաջադրած հիմնադրի` ՀՀ Վայոց ձորի մարզի Արենի համայնքի ավագանու որոշմամբ.
13. նրա մահվան դեպքում.
14. եթե նա նշանակվել է ի պաշտոնե՝ նրա զբաղեցրած պաշտոնին այլ անձ նշանակելու կամ նրա զբաղեցրած պաշտոնի վերացման դեպքում:

Խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով, ոչ ուշ, քան Խորհրդի անդամի թափուր տեղ առաջանալու մասին Տնօրենի ծանուցումն ստանալու օրվանից հետո` 30 օրվա ընթացքում:

Խորհրդի անդամի թափուր տեղ առաջանալու մասին տեղեկացված լինելու օրվանից ոչ ուշ, քան 10 օրվա ընթացքում Տնօրենը տեղեկացնում է Խորհրդի անդամին նշանակած մարմնին, հիմնադրամի մարմիններին:

* 1. Եթե Խորհրդի բոլոր անդամների լիազորությունների դադարման դեպքում երկամսյա ժամկետում Խորհրդի անդամների կեսից ավելին չի նշանակվում, ապա Հայաստանի Հանրապետության արդարադատության նախարարը երկամսյա ժամկետում նշանակում է 3 անդամից կազմված ժամանակավոր խորհուրդ:

Ժամանակավոր Խորհուրդը պարտավոր է քայլեր ձեռնարկել սույն օրենքով սահմանված կարգով Խորհրդի կազմի համալրման համար:

Ժամանակավոր Խորհուրդն իրավասու է՝

1. իրականացնելու հիմնադրամի գործունեությունը շարունակելուն ուղղված` օրենքով Խորհրդին վերապահված լիազորություններ.
2. դիմելու դատարան՝ հիմնադրամը լուծարելու համար:

Եթե ժամանակավոր խորհուրդ նշանակելուց հետո` վեցամսյա ժամկետում, Խորհրդի անդամների կեսից ավելին չի նշանակվում, ապա ժամանակավոր Խորհուրդը պարտավոր է դիմել դատարան՝ հիմնադրամը լուծարելու համար:

* 1. Խորհրդի  իրավասությանն  են պատկանում`
1. հիմնադրամի ռազմավարական ծրագրի (ծրագրերի) հաստատումը.
2. հիմնադրամի կողմից իրականացվող (այդ թվում` անձամբ) ձեռնարկատիրական գործունեության տեսակների սահմանումը.
3. հիմնադրամի բյուջեի և նրա փոփոխությունների, տարեկան ֆինանսական հաշվետվությունների և հիմնադրամի գործունեության տարեկան հաշվետվությունների հաստատումը.
4. հիմնադրամի գույքի տնօրինման կարգի հաստատումը.
5. հիմնադրամի վերակազմակերպման մասին որոշման ընդունումը.
6. հիմնադրամի լուծարման հարցով դատարան դիմելու մասին որոշման ընդունումը.
7. հիմնադրամի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի հաստատումը, լուծարման հաշվեկշռի հաստատումը.
8. Խորհրդի անդամների լիազորությունների վաղաժամկետ դադարեցման մասին որոշումների ընդունումը.
9. Տնօրենի և կանոնադրությամբ սահմանված այլ մարմինների ընտրության և նրանց լիազորությունների վաղաժամկետ դադարման մասին որոշումների ընդունումը.
10. հիմնադրամի՝ կանոնադրությամբ նախատեսված այլ մարմինների ձևավորումը.
11. հիմնադրամի կանոնադրության մեջ փոփոխություններ և լրացումներ կատարելու, կանոնադրության փոփոխություն, նոր խմբագրությամբ կանոնադրություն հաստատելու մասին որոշումների ընդունումը.
12. տնտեսական ընկերությունների ստեղծման կամ դրանցում մասնակցության, ինչպես նաև առանձնացված ստորաբաժանումների և հիմնարկների ստեղծման ու դրանց կանոնադրությունների հաստատման մասին որոշումների ընդունումը.
13. հիմնադրամի ֆինանսատնտեսական գործունեության վերահսկումը.
14. կանոնադրությամբ սահմանված պարբերականությամբ Տնօրենի հաշվետվությունների լսումը.
15. իր որոշումների կատարման ընթացքի վերահսկումը.
16. հիմնադրամի աուդիտ իրականացնող անձի (աուդիտորի) ընտրությունը.
17. հիմնադրամի կառուցվածքի հաստատումը.
18. հիմնադրամի հաստիքացուցակի հաստատումը.
19. հիմնադրամի կառավարման մարմիններում ընդգրկված անձանց աշխատանքի վարձատրության մասին որոշումների ընդունումը.
20. օրենքով, սույն կանոնադրությամբ նախատեսված, ինչպես նաև հիմնադրամի այլ մարմիններին չվերապահված այլ լիազորությունների իրականացումը:
	1. Խորհրդի նիստերը և որոշումները.
21. Խորհուրդն իր գործունեությունն իրականացնում է նիստերի միջոցով: Խորհրդի նիստերը գումարվում են ոչ պակաս, քան տարին մեկ անգամ՝ Խորհրդի նախագահի կողմից: Խորհրդի նիստերը կարող են հրավիրվել նաև Խորհրդի անդամների 1/3-ի պահանջով՝ Խորհրդի նախագահի կողմից՝ համապատասխան պահանջը ներկայացնելուց 30 օրվա ընթացքում: Խորհրդի նիստերը կարող են անցկացվել էլեկտրոնային փոստի կամ կապի այլ միջոցների կիրառմամբ, ինչպես նաև հարցման կարգով:

Եթե նշված ժամկետում Խորհրդի նախագահը նիստ չի հրավիրում, ապա նիստ կարող են հրավիրել նման պահանջ ներկայացրած անձինք:

1. Խորհրդի նիստն իրավազոր է, եթե դրան մասնակցում են Խորհրդի անդամների կեսից ավելին: Խորհրդի որոշումներն ընդունվում են նիստին մասնակցող անդամների ձայների մեծամասնությամբ: Քվեարկության ժամանակ Խորհրդի յուրաքանչյուր անդամ ունի մեկ ձայն:

Տնօրենի ընտրության և պաշտոնից ազատման, ինչպես նաև հիմնադրամի անվանման փոփոխության, լուծարման և կանոնադրության փոփոխության կամ նոր խմբագրությամբ կանոնադրության հաստատման մասին որոշումներն ընդունվում են Խորհրդի անդամների ընդհանուր թվի ձայների մեծամասնությամբ:

Խորհուրդը հիմնադրամի վերակազմակերպման մասին որոշումներն ընդունում է Խորհրդի անդամների ընդհանուր թվի ձայների որակյալ (2/3) մեծամասնությամբ:

1. Հիմնադրամի մարմինների նիստերն արձանագրվում են: Արձանագրությունը ստորագրում են տվյալ նիստին մասնակցող հիմնադրամի մարմնի բոլոր անդամները:
2. Արձանագրության մեջ նշվում են`

ա) նիստի գումարման տարին, ամիսը, ամսաթիվը և վայրը.

բ) նիստին մասնակցելու իրավունք ունեցող անձանց (այդ թվում` կառավարման մարմնի անդամների) քանակը.

գ) նիստին մասնակցած անձանց (այդ թվում` կառավարման մարմնի անդամների) քանակը, անունները՝ նշելով հիմնադրամում զբաղեցրած պաշտոնը.

դ) նիստի օրակարգը:

Արձանագրությունը պետք է պարունակի նիստում կայացած ելույթների հիմնական դրույթները, քվեարկության դրված հարցերը, այդ հարցերի վերաբերյալ քվեարկության արդյունքները, նիստի ընդունած որոշումները:

1. Հիմնադրամի մարմինների նիստերի արձանագրությունները կազմվում են հայերենով: Դրանք կարող են կազմվել նաև օտար լեզվով: Տեքստերի միջև հակասության դեպքում նախապատվությունը տրվում է հայերեն տեքստին:

Եթե Խորհրդի նիստում քննարկվում է Խորհրդի որևէ անդամի կամ  նրա հետ փոխկապակցված անձի (ծնող, ամուսին, զավակ, եղբայր, քույր, ամուսնու ծնող, զավակ, եղբայր և քույր) գույքային կամ այլ շահերի վերաբերյալ հարց, ապա Խորհրդի տվյալ անդամը քվեարկությանը չի մասնակցում:

* 1. Խորհրդի նախագահը.
1. Խորհրդի նախագահն ի պաշտոնե` ՀՀ Վայոց ձորի մարզի Արենի համայնքի ղեկավարն է:
2. Խորհրդի նախագահը`

ա) կազմակերպում է Խորհրդի աշխատանքները, անհրաժեշտության դեպքում կարող է կազմավորել Խորհրդի ժամանակավոր հանձնախմբեր, սույն կանոնադրության 4.8 կետի «13» ենթակետով նախատեսված, հիմնադրամի ֆինանսատնտեսական գործունեության վերահսկման (ստուգում, ուսումնասիրում և այլն) իրականացման և սույն կանոնադրության 4.8 կետի «3», «4», «11» և «12» ենթակետերով նախատեսված հարցերի նախնական քննարկման և դրանց վերաբերյալ Խորհրդին եզրակացություններ (տեղեկանքներ) ներկայացնելու համար.

բ) գումարում է Խորհրդի նիստերը և նախագահում է դրանք.

գ) կազմակերպում է նիստերի արձանագրության վարումը.

դ) Խորհրդի քննարկմանն է ներկայացնում Խորհրդի անդամների լիազորությունների դադարեցման մասին որոշման նախագիծ, սույն կանոնադրության 4.6 կետի «2» ենթակետով նախատեսված դեպքերում:

Խորհրդի նախագահի բացակայության դեպքում նրա պարտականությունները, Խորհրդի որոշմամբ, կատարում է անդամներից մեկը:

* 1. Տնօրենը.

Հիմնադրամի ընթացիկ գործունեության ղեկավարումն իրականացնում է Տնօրենը:

Տնօրենի իրավասությանն են պատկանում հիմնադրամի ընթացիկ գործունեության կառավարման բոլոր հարցերը:

Տնօրենը կազմակերպում է Խորհրդի  որոշումների կատարումը:

Տնօրենին ընտրում և պաշտոնից ազատում է Խորհուրդը` Խորհրդի անդամների ընդհանուր թվի ձայների մեծամասնությամբ: Նրա պաշտոնում առաջին անգամ նշանակում կարող է կատարել նաև հիմնադիրը:

Տնօրենի իրավունքներն ու պարտականությունները սահմանվում են օրենքով և սույն կանոնադրությամբ:

Խորհուրդն իրավունք ունի ցանկացած ժամանակ ազատել Տնօրենին:

* 1. Տնօրենը`
1. տնօրինում է հիմնադրամի գույքը, այդ թվում՝ ֆինանսական միջոցները, գործարքներ է կնքում հիմնադրամի անունից.
2. ներկայացնում է հիմնադրամը Հայաստանի Հանրապետությունում և օտարերկրյա պետություններում.
3. գործում է առանց լիազորագրի.
4. տալիս է լիազորագրեր.
5. սահմանված կարգով կնքում է պայմանագրեր, այդ թվում` աշխատանքային.
6. բանկերում բացում է հիմնադրամի հաշվարկային (այդ թվում` արտարժութային) և այլ հաշիվներ.
7. Խորհրդի հաստատմանն է ներկայացնում հիմնադրամի աշխատանքային ներքին կանոնակարգը, առանձնացված ստորաբաժանումների, հիմնարկների ու հիմնադրամի կողմից հիմնադրվող տնտեսական ընկերությունների կանոնադրությունները, հիմնադրամի վարչակազմակերպական կառուցվածքը, հաստիքացուցակը.
8. իր իրավասության սահմաններում արձակում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը.
9. սահմանված կարգով աշխատանքի է ընդունում և աշխատանքից ազատում է հիմնադրամի աշխատողներին, այդ թվում՝ հիմնադրամի առանձնացված ստորաբաժանումների, հիմնարկների ղեկավարներին ու աշխատողներին.
10. աշխատակիցների նկատմամբ կիրառում է խրախուսման և կարգապահական պատասխանատվության միջոցներ:
11. Խորհրդին ներկայացնում է հիմնադրամի գործունեության մասին հաշվետվություն` տարին մեկ պարբերականությամբ և ըստ Խորհրդի պահանջի:
	1. Հիմնադրամը, որպես խորհրդակցական մարմիններ, կարող է կազմավորել ոլորտային խորհրդատվական հանձնաժողովներ (այսուհետ` Խորհրդատվական հանձնաժողով): Խորհրդատվական հանձնաժողովի կազմավորման կարգը, իրավասության շրջանակը, եզրակացություններ ներկայացնելու ընթացակարգը և այլ հարցերը սահմանվում են Խորհրդի կողմից հաստատվող հիմնադրամի ներքին կանոնակարգով:
12. **ՀԻՄՆԱԴՐԱՄԻ ԳՈՒՅՔԸ**
	1. Հիմնադրամը՝ որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով:
	2. Հիմնադրամի սկզբնական միջոցներն են հիմնադրի կողմից ստեղծման պահին փոխանցված նյութական և (կամ) ֆինանսական միջոցները:
	3. Հիմնադրի կողմից հիմնադրամին հանձնված գույքը հիմնադրամի սեփականությունն է: Հիմնադրամն այդ գույքն օգտագործում է իր կանոնադրությամբ սահմանված նպատակով:
	4. Հիմնադրամի հիմնադրի և այլ ֆիզիկական և իրավաբանական անձանց ներդրումները (նվիրաբերությունները, նվիրատվությունները և այլն) կարող են կատարվել ինչպես դրամական և գույքային տեսքով (այդ թվում` սարքավորումներ, շենքեր, շինություններ, մտավոր սեփականության նկատմամբ իրավունքներ), այնպես էլ գույքի նկատմամբ օգտագործման իրավունքի տեսքով: Այս դեպքում կատարվում է ներդրվող գույքի կամ օգտագործման իրավունքի դրամական գնահատում, որի մեծությունը նշվում է համապատասխան անձի (ներդրողի) ու հիմնադրամի միջև կնքվող պայմանագրում:
	5. Հիմնադրամի գույքի ձևավորման աղբյուր կարող են լինել՝

ա) հիմնադրի ներդրումը.

բ) ֆիզիկական և իրավաբանական անձանց նվիրատվությունները և նվիրաբերությունները, այդ թվում՝ օտարերկրյա քաղաքացիների, իրավաբանական անձանց, միջազգային կազմակերպությունների նվիրատվությունները և նվիրաբերությունները.

գ) դրամական մուտքերը պետական և համայնքային բյուջեից.

դ) դրամաշնորհները.

ե) հիմնադրամի և իր ստեղծած կամ իր մասնակցությամբ տնտեսական ընկերությունների ձեռնարկատիրական գործունեությունից ստացված միջոցները.

զ) հանգանակությունները՝ միջոցներ, որոնք ստացվում են դրանց կուտակմանն ուղղված գործունեությունից (մշակութային, սպորտային, զվարճալի և այլ միջոցառումների միջոցով գումարների հայթայթում).

է) օրենքով չարգելված այլ միջոցներ:

* 1. Հիմնադրամի սեփականությունն է համարվում իր կողմից ստեղծված, ձեռք բերված կամ այլ քաղաքացիների, կազմակերպությունների կողմից հանձնված ունեցվածքը, ներառյալ դրամական միջոցները, բաժնետոմսերը, այլ արժեթղթերը և մտավոր սեփականության նկատմամբ իրավունքները:
	2. Հիմնադրամի ամբողջ ունեցվածքը, տնտեսական գործունեությունից ստացված եկամուտները համարվում են նրա սեփականությունը և չեն կարող որպես շահույթ հատկացվել հիմնադրամի հիմնադրին:
	3. Հիմնադրամի սեփականությունը չի կարող օգտագործվել ի շահ իր հիմնադրի, հիմնադրամի մարմինների անդամների, ինչպես նաև հիմնադրամի աշխատողների, բացառությամբ աշխատողների աշխատավարձի և հիմնադրամի մարմինների անդամների պարտականությունների կատարմամբ պայմանավորված՝ փոխհատուցման ենթակա ծախսերի, ինչպես նաև այն դեպքերի, երբ հիմնադիրը, հիմնադրամի մարմինների անդամները, ինչպես նաև հիմնադրամի աշխատողները հանդիսանում են կանոնադրությամբ նախատեսված շահառուներ:
	4. Հիմնադրամի գործունեության իրականացման համար հիմնադրամը կարող է կատարել ծրագրերի իրականացման նպատակով կատարվող ծախսեր, կամավորների գործունեության հետ կապված ծախսեր, ինչպես նաև ծրագրերի իրականացման հետ կապված կազմակերպչական ծախսեր:
	5. Ծրագրերի իրականացման հետ կապված կազմակերպչական ծախսեր են համարվում` ծրագրերի իրականացմանը մասնակցող անձանց աշխատավարձը, հիմնադրամի նյութատեխնիկական ապահովման և գործուղման հետ կապված ծախսերը, հիմնադրամի գործունեության մասին հաշվետվության և տեղեկատվության հրապարակման ծախսերը:
1. **ՀԻՄՆԱԴՐԱՄԻ ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼԸ**

Սույն կանոնադրության մեջ փոփոխություններ կարող են մտցնել ինչպես հիմնադրի որոշմամբ, այնպես էլ Խորհուրդը` սույն կանոնադրությամբ սահմանված կարգով: Կանոնադրության այդ փոփոխությունները չեն կարող վերաբերել հիմնադրամի նպատակներին կամ շահառուներին:

1. **ՀԻՄՆԱԴՐԱՄԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**
	1. Հիմնադրամը կարող է վերակազմակերպվել միայն հիմնադրամի` այլ հիմնադրամին միացման կամ այլ հիմնադրամի հետ միաձուլման ձևով:

Հիմնադրամների միաձուլում է համարվում նոր հիմնադրամի ստեղծումը` նրան երկու կամ ավելի միաձուլվող հիմնադրամների իրավունքների և պարտականությունների փոխանցմամբ և միաձուլվող հիմնադրամների դադարմամբ:

Հիմնադրամների միացում է համարվում մեկ կամ մի քանի հիմնադրամների գործունեության դադարումը՝ դրանց իրավունքների և պարտականությունների փոխանցմամբ այլ հիմնադրամի:

Հիմնադրամի վերակազմակերպումը կատարվում է հիմնադրի որոշմամբ, ինչպես նաև Խորհրդի որոշմամբ:

Հիմնադրամի այլ վերակազմակերպումներ չեն թույլատրվում:

* 1. Լուծարումը հիմնադրամի գործունեության դադարումն է՝ առանց նրա իրավունքները և պարտականություններն իրավահաջորդության կարգով այլ անձանց անցնելու:
	2. Հիմնադրամը լուծարելու մասին որոշում կարող է ընդունել միայն դատարանը` շահագրգիռ անձանց դիմումով:

Հիմնադրամը կարող է լուծարվել, եթե`

ա) հիմնադրամի գույքը բավարար չէ նրա գործունեության իրականացման համար, և անհրաժեշտ գույք ստանալու հնարավորությունն իրական չէ.

բ) իր գործունեությամբ հիմնադրամը շեղվել է կանոնադրությամբ նախատեսված նպատակներից.

գ) հնարավոր չէ հասնել հիմնադրամի նպատակներին և կատարել այդ նպատակների փոփոխություններ.

դ) հիմնադրամի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

ե) հիմնադրամը թույլ է տվել օրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակասող գործունեություն.

զ) հիմնադրամը ստեղծելիս հիմնադիրը թույլ է տվել օրենքի էական խախտումներ կամ կեղծիքներ.

է) հիմնադրամը կարող է լուծարվել նաև օրենքով նախատեսված այլ դեպքերում:

* 1. Հիմնադրամի լուծարման կարգը.
1. Դատարանի կողմից հիմնադրամի լուծարման մասին որոշում ընդունելուց հետո Խորհուրդը նշանակում է լուծարման հանձնաժողով (լուծարող) և օրենսգրքի և օրենքի համաձայն` սահմանում է լուծարման կարգը և ժամկետները:
2. Լուծարման հանձնաժողովի նշանակման պահից նրան են անցնում հիմնադրամի գործերի կառավարման լիազորությունները: Լուծարվող հիմնադրամի անունից դատարանում հանդես է գալիս լուծարման հանձնաժողովը:
3. Լուծարման գործընթացում գտնվելու մասին տեղեկությունները (լուծարման գործընթացի սկիզբը և ավարտը, լուծարման հանձնաժողովի կազմը) գրառվում են իրավաբանական անձանց պետական գրանցամատյանում՝ լուծարման հանձնաժողովի դիմումի հիման վրա:
4. Լուծարման հանձնաժողովը <https://www.azdarar.am> հասցեում գտնվող Հայաստանի Հանրապետության հրապարակային ծանուցումների պաշտոնական ինտերնետային կայքում հայտարարություն է զետեղում հիմնադրամի լուծարման և պարտատերերի պահանջների ներկայացման կարգի ու ժամկետի մասին: Այդ ժամկետը չի կարող պակաս լինել երկու ամսից՝ սկսած լուծարման մասին հրապարակման պահից, որը համարվում է հիմնադրամի լուծարման գործընթացի սկիզբ:
5. Լուծարման հանձնաժողովն իրականացնում է գույքի վերագնահատումը, միջոցներ է ձեռնարկում պարտատերերի հայտնաբերման և դեբիտորական պարտքերի ստացման ուղղությամբ, ինչպես նաև տեղեկացնում է պարտատերերին հիմնադրամի լուծարման մասին:
6. Լուծարման ընթացքում հիմնադրամն իրավունք ունի կնքել նոր գործարքներ և ստանձնել նոր պարտավորություններ՝ միայն իր պարտավորությունները կատարելու համար անհրաժեշտ ընթացիկ գործունեությունն ավարտելու անհրաժեշտության դեպքում:
7. Պարտատերերի կողմից պահանջներ ներկայացնելու ժամկետն ավարտվելուց հետո լուծարման հանձնաժողովը կազմում է միջանկյալ լուծարման հաշվեկշիռ, որը տեղեկություններ է պարունակում լուծարվող հիմնադրամի գույքի կազմի, պարտատերերի ներկայացրած պահանջների ցանկի, ինչպես նաև պահանջների քննարկման արդյունքների մասին:
8. Միջանկյալ լուծարման հաշվեկշիռը հաստատում է Խորհուրդը:
9. Միջանկյալ լուծարման հաշվեկշռի հաստատվելուց հետո, եթե լուծարվող հիմնադրամի ունեցած դրամական միջոցներն անբավարար են պարտատերերի պահանջները բավարարելու համար, լուծարման հանձնաժողովը, օրենքով սահմանված կարգով, հրապարակային սակարկություններով իրականացնում է հիմնադրամի գույքի վաճառքը:
10. Լուծարման հանձնաժողովը լուծարվող հիմնադրամի պարտատերերին վճարումներ է կատարում օրենսգրքի 70-րդ հոդվածով սահմանված հերթականությամբ և միջանկյալ լուծարման հաշվեկշռին համապատասխան՝ սկսած դրա հաստատման պահից:
11. Պարտատերերի պահանջները բավարարելուց հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին հիմնադրամը չունի պարտավորություններ պարտատերերի նկատմամբ, գույքն ուղղվում է սույն կանոնադրությամբ նախատեսված նպատակներին, իսկ դրա անհնարինության դեպքում փոխանցվում է պետական բյուջե:
12. Հիմնադրամի գույքի ամբողջական բաշխումն իրականացնելուց հետո լուծարման հանձնաժողովը կազմում է լուծարման հաշվեկշիռ և ներկայացնում Խորհրդի հաստատմանը: Լուծարման հանձնաժողովը Խորհրդի հաստատած լուծարման հաշվեկշիռը ներկայացնում է դատարանի հաստատմանը:
13. Լուծարման հանձնաժողովը հաստատված լուծարման հաշվեկշիռն օրենքով սահմանված մյուս փաստաթղթերի հետ ներկայացնում է իրավաբանական անձանց պետական ռեգիստր՝ հիմնադրամի լուծարման պետական գրանցում կատարելու համար:
14. Հիմնադրամի լուծարումը համարվում է ավարտված, իսկ նրա գոյությունը դադարած՝ պետական գրանցման պահից:
15. Խորհրդի կողմից սույն հոդվածի առաջին, ութերորդ և տասներկուերորդ մասերով սահմանված իր լիազորությունները երկամսյա ժամկետում (համապատասխանաբար դատարանի կողմից որոշման ընդունման, լուծարման հանձնաժողովի կողմից լուծարման միջանկյալ հաշվեկշռի և լուծարման հաշվեկշռի ներկայացման պահից) չկատարելու դեպքում Հայաստանի Հանրապետության արդարադատության նախարարը հիմնադրամի լուծարման հետ կապված լիազորությունների իրականացման նպատակով երկամսյա ժամկետում նշանակում է ժամանակավոր խորհուրդ: